בס"ד

שקף מספר 1

ניראל זיני הי"ד נרצח בשמחת תורה בחצר ביתו בכפר עזה.

ניראל עבר בחייו תהליכים משמעותיים מאד, תהליכים שעצבו אישיות מיוחדת, מנהיג משכמו ומעלה, אדם אכפתי לחבריו ולכל הסובבים אותו, יכולת מדהימה של נתינה לכל הנזקקים שעברו לידו.

נקודה מיוחדת שאפיינה את ניראל היכולת של ניראל להפוך כל משבר להזדמנות צמיחה, בחרנו לגעת בנקודה זו, הדרך לגדול – מהי?

שקף מספר 2

באותם רגעים מיוחדים בהם אנו נחשפים לדמויות מיוחדות של אנשים שאישיותם המוסרית נישאת למרחקים, נוטים אנו לחשוב שאנשים אלו נולדו עם התכונות התרומיות והכוחות המיוחדים אשר באים לידי ביטוי בחייהם.

האם זו האמת?

נסו לחשוב למה אנחנו מעדיפים להניח שאנשים אלו נולדו עם אותן תכונות המאפיינות כיום את חייהם?

אחד מתלמידי הרב הוטנר כתב לו שהוא מיואש ממצבו המוסרי, למרות כל המאמצים שהוא משקיע בפיתוחו הרוחני הוא מרגיש שהקשיים לא עוזבים אותו, ואף נוצרים קשיים חדשים. הרב הוטנר עונה לו במכתב בו הוא מבהיר לו שאנשים גדולים לא נולדים כך, כל אחד מהם התמודד פעמים רבות ואף נכשל פעמים רבות עד שפיתח את יכולותיו שהיום אנו רואים בו.

שקף מספר 3

נתקעת בפקק תנועה, איך אוכל לנצל זמן זה לבניין האישיות שלי?

אחד התנאים החשובים ביותר בדרך לגדול ואולי אפילו התנאי המשמעותי ביותר, הוא היכולת להעריך הן את הפוטנציאל הטמון בך והן את היכולת להוציאם לפועל מכל המקרים שהחיים מזמנים לך. היכולת לראות את התוכן הפנימי בכל אירוע חיצוני.

הפסוק אומר מי בז ליום קטנות, הפרשנים מסבירים שהכוונה שהרוצה לפתח אישיות מוסרית גדולה חייב לדעת לנצל כל סיטואציה בחיים ולהבחין בפוטנציאל הגדילה שטמון בה.

[לדוגמה, עמידה בפקק הוא זמן מצוין לפתח את תכונות הסבלנות והאדיבות].

שקף מספר 4

מה מבדיל בין אדם "גדול" לאדם "קטן"? כישורים, תכונות מולדות, יכולות קוגניטיביות מפותחות?

האם נוכל להגדיר מיהו אדם גדול בעינינו.

ואולי הכי קל להגדיר אותו על דרך השלילה.

שיר שכתב החזו"א על ההבדל בין אדם גדל למי שאיננו כזה.

שקף מספר 5

עדיף להיוולד עשיר או אולי דווקא עני?

ואולי זה בכלל לא משנה, ומה שמשנה זה מה אעשה עם עצמי?

המסילת ישרים מסביר שכל מצב שבו אדם נקלע אליו בחיים הוא הזדמנות לפתח פן נוסף באישיות שלו.

שקף מספר 6

נראה לך ש"הצדיק" הזה היה עומד בהתמודדויות שאני עברתי?

פעמים רבות אנו חושבים ש"הצדיקים" נולדו כאלו, ואם הם היו מתמודדים עם קשיים כמו שלנו, הם לא היו עומדים בכך.

הרב הוטנר בהמשך המכתב הנ"ל מסביר לתלמידו שככל שחיי האדם גדול מלאי אתגרים קשים ומפרכים.